Stasio Raštikio tiltas

Stasio Raštikio tiltas –  automobilių transporto tiltas Kuršėnuose, nutiestas per Ventos upės slėnį, jungiantis miesto pietvakarinę dalį su centru. Tiltu praeina kelių  ir  trasos. Kairiajame krante šalia tilto driekiasi Kuršėnų dvaro sodyba, 2020 m. įkurtas Šimtmečio parkas. Dešiniajame – įrengta žiedinė sankryža su joje  1,5 t sveriančia akmenine skulptūra – ąsočiu, Kuršėnų herbo simboliu.Akmeninė skulptūra „Ąsotis“ siauliurajonas.lt Šalia tilto aukštupio pusėje susiformavusi upinė sala, už 180 m stovi naujasis pėsčiųjų tiltas.

1996 m. Kuršėnų tiltas pavadintas kraštiečio visuomenės veikėjo, generolo Stasio Raštikio (1896-1985) vardu, švenčiant jo 100-ąsias gimimo metines. Ta proga tiltą pašventino Kuršėnų šv. Jono Krikštytojo parapijos klebonas, abiejuose tilto galuose pritvirtintos memorialinės lentos. Pastaraisiais metais prie jų pridėti QR kodai.Generolo Stasio Raštikio tiltas per Ventą siauliurajonas.ltŠiaulių kraštas. Kuršėnuose įamžintas Stasio Raštikio atminimas savb.lt 1996-09-16, nr. 216 (1460) 

Tilto konstrukciją sudaro trys tarpatramiai. Perdanga įrengta iš gelžbetonio konstrukcijų. Dvi tarpinės atramos – tai upės vagoje stovintys masyvūs taurai su lytlaužomis. Aplink užpiltinius krantų ramtus suformuoti apsauginiai pylimai, sutvirtinti betoninėmis plytelėmis. Važiuojamojoje dalyje nutiesta po dvi eismo juostas su šalitilčiais kiekviena kryptimi.  

 Literatūra 

 Henrikas Adolfas Kebeikis. Žvilgsnis į Lietuvos tiltus. - Kaunas: „Kopa“, 2004. - ISBN 9955-9711-0-X

 Šaltiniai 

 Nuorodos 

 Petras Rakštikas. „Generolo Stasio Raštikio vardo tilto atrama Kuršėnuose, 2014“ literaturairmenas.lt
 Stasio Raštikio tiltas per upę facebook.lt (nuotrauka)

Kategorija:Kuršėnai
Kategorija:Lietuvos sijiniai tiltai
Kategorija:Tiltai per Ventą
Kategorija:Šiaulių rajono tiltai